
	PATVIRTINTA
Priėmimo ir integracijos agentūros
direktoriaus 2026 m. birželio     d.  
įsakymu Nr. VK- 



PRIĖMIMO IR INTEGRACIJOS AGENTŪROS
PROJEKTO „PRIĖMIMO SISTEMOS STIPRINIMAS“ NR. PMIF-1.06-V-02
MOBILIOS KOMANDOS INDIVIDUALIOS PRIEŽIŪROS DARBUOTOJO 
PAREIGYBĖS APRAŠYMAS

I SKYRIUS
PAREIGYBĖ

1. [bookmark: _GoBack]Priėmimo ir integracijos agentūros (toliau – Agentūra) projekto „Priėmimo sistemos stiprinimas“ Nr. PMIF-1.06-V-02 mobilios komandos individualios priežiūros darbuotojo (toliau – Projekto mobilios komandos individualios priežiūros darbuotojas), darbuotojo, dirbančio pagal darbo sutartį, pareigybė priskiriama kvalifikuotų darbuotojų pareigybių grupei. 
2. Pareigybės lygis – C.
3. Projekto mobilios komandos individualios priežiūros darbuotojo pareigybė reikalinga užtikrinti projekto, finansuojamo iš Europos Sąjungos Prieglobsčio, migracijos ir integracijos fondo, veiklų sėkmingą įgyvendinimą.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Projekto mobilios komandos individualios priežiūros darbuotojas turi atitikti šiuos specialiuosius reikalavimus:
4.1. turėti ne žemesnį kaip vidurinį išsilavinimą ir:
4.1.1. būti įgijęs socialinio darbuotojo padėjėjo ar lankomosios priežiūros darbuotojo, ar individualios priežiūros darbuotojo kvalifikaciją pagal socialinio darbuotojo padėjėjo ar lankomosios priežiūros darbuotojo, ar individualios priežiūros darbuotojo profesinio mokymo programą
4.1.2. arba išklausęs 40 akademinių valandų įžanginius mokymus socialinės apsaugos ir darbo ministro nustatyta tvarka
4.1.3. arba sveikatos apsaugos ministro nustatyta tvarka būti įgijęs slaugytojo padėjėjo profesinę kvalifikaciją ir socialinės apsaugos ir darbo ministro nustatyta tvarka išklausęs 40 akademinių valandų įžanginius mokymus; 
4.2. mokėti valdyti informaciją: ją kaupti, sisteminti, analizuoti, apibendrinti, rengti išvadas bei pasiūlymus; sklandžiai dėstyti mintis raštu ir žodžiu;
4.3.  mokėti dirbti Microsoft Office programiniu paketu;
4.4. savo profesinėje veikloje vadovautis Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais, reglamentuojančiais prieglobstį gavusių užsieniečių ir nelydimų nepilnamečių užsieniečių apgyvendinimą, socialinių paslaugų teikimą ir socialinę integraciją, taip pat Lietuvos socialinių darbuotojų etikos kodeksu ir pareigybės aprašymu;
4.5. turi pasižymėti tokiomis savybėmis kaip tolerancija, geranoriškumas, atsakingumas, kūrybiškumas bei iniciatyvumas;
4.6. savo veikloje turi vadovautis šiomis vertybinėmis nuostatomis: 
4.6.1. [bookmark: part_fbefe1b6e9cb45939d69174a34f93cfd]gerbti savo klientus ir vertinti kiekvieno iš jų unikalumą;
4.6.2. [bookmark: part_d5ee11f823c54fc198d148ade86b263b]būti empatiškas, stengtis suprasti kiekvieną klientą ir jam padėti;
4.6.3. [bookmark: part_861366c332624f1885c10e3d47e79214]vertinti visus klientus vienodai ir teikti jiems pagalbą nepriklausomai nuo jų socialinės padėties, tikėjimo, lyties, rasės, įsitikinimų ar pažiūrų;
4.6.4. [bookmark: part_267498f2cb3c4516b31e36b893866cb5]pasitikėti savo klientu, būti objektyviu priimant sprendimus, nesivadovauti išankstinėmis nuostatomis;
4.6.5. [bookmark: part_74560a7268004659b30005c7bdf749be]sukurti bendradarbiavimo su klientu santykius, į jo socialinių problemų sprendimą įtraukiant jį patį, jo šeimą, bendruomenę;
4.6.6. laikytis konfidencialumo, apie klientą žinomą informaciją teikiant tik įstatymų numatytais atvejais ir tik siekiant apginti geriausius kliento interesus.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Projekto mobilios komandos individualios priežiūros darbuotojas pagal poreikį vyksta į Vilniaus, Ruklos ir Pabradės priėmimo centrus ar kitus Agentūros nuolatinius ar laikinus padalinius ir ten atlieka šias funkcijas: 
5.1. dirba su Agentūroje įdiegta dokumentų valdymo sistema; 
5.2. paruošia kambarius atvykstantiems užsieniečiams;
5.3. prižiūri jam priskirtų užsieniečių gyvenamąsias patalpas, jų sanitarinę būklę ir informuoja atsakingus darbuotojus apie nustatytus trūkumus;
5.4. pagal nustatytus normatyvus išduoda užsieniečiams higienos, sanitarines priemones, drabužius, avalynę, mokyklines ir kitas būtinas priemones;
5.5. padeda organizuoti ir vykdyti užsieniečių užimtumo, integracijos bei kitus Agentūros organizuojamus renginius;
5.6. prireikus lydi užsieniečius ir jų vaikus į ugdymo, sveikatos priežiūros, socialinių paslaugų, migracijos, užimtumo ir kitas institucijas;
5.7. pagal kompetenciją padeda socialiniams darbuotojams vykdyti socialinės pagalbos, konsultavimo, informavimo, tarpininkavimo, palydėjimo ir atstovavimo funkcijas;
5.8. esant poreikiui konsultuoja nelydimus nepilnamečius buities klausimais, padeda ugdyti jų savarankiško gyvenimo įgūdžius ir stebi jų saugumą;
5.9. supažindina užsieniečius su vidaus tvarkos taisyklėmis bei reikalauja jų laikytis, taip pat laikytis priešgaisrinės saugos ir kitų saugos reikalavimų;
5.10. sprendžia konfliktines situacijas ir apie sudėtingus atvejus informuoja atsakingus darbuotojus;
5.11. stebi užsieniečių gyvenamąją aplinką, elgesį ir galimas rizikas, apie nustatytus pažeidimus ar grėsmes informuoja atsakingus darbuotojus;
5.12. esant poreikiui vykdo Agentūros pastatų, teritorijos ir materialinių vertybių priežiūrą, stebi užsieniečių judėjimą ir elgesį vaizdo stebėjimo sistemų pagalba;
5.13. apie be žinios pasišalinusius ar dingusius užsieniečius nedelsdamas informuoja atsakingus darbuotojus ir teikia informaciją suinteresuotoms institucijoms nustatyta tvarka;
5.14. kontroliuoja užsieniečių ir pašalinių asmenų judėjimą Agentūros padalinių teritorijose bei gyvenamosiose patalpose pagal nustatytą tvarką;
5.15. nelaimingų atsitikimų, smurto, savęs žalojimo ar kitų ekstremalių situacijų atvejais imasi neatidėliotinų veiksmų pagal kompetenciją, informuoja atsakingus darbuotojus ir prireikus kviečia pagalbos tarnybas;
5.16. užtikrina užsieniečių saugumą savo kompetencijos ribose ir prisideda prie saugios gyvenamosios aplinkos palaikymo;
5.17. neperžengia kompetencijos ribų spręsdamas problemas ir priimdamas sprendimus;
5.18. nuolat tobulina profesinę kvalifikaciją ir kompetencijas;
5.19. pagal kompetenciją vykdo kitus teisėtus Agentūros direktoriaus ar tiesioginio vadovo pavedimus.

